Kaks ühe hoobiga    Oli küll plaan päkapikupakk juba kolmapäeval posti panna, kuid kuna pilti teha pimedas ei õnnestunud, siis lükkus pakki postitamine tänasele.  Pilt sai tehtud ja mõtlesin, et kas minna kohe postkontorisse või veel natuke oodata ja minne enne sulgemist. Õigesti tegin, et kohe läksin.   Kui autosse jõudsin, tuli meelde, et kaart jäi maha. Aga see ei olenud veel kõik! Hakkasin juba hoovist autoga välja  sõitma, kui nägin postkasti ja mul oli kohe selline tunne, et äkki on minu pakk tänaseks juba kohal ja OLIGI pakiteatis postkastis. Õigesti tegin!  Jõudsin siis postkontorisse ja oi oi kui palju rahvast seal oli   Ja kohe uksest sisse asutudes taipasin, et aadressi ma küll kaasa ei võtnud   Õnneks oli mul kellele helistada ja  aadressi küsida   Sain siis mulle saadetud paki kätte ja panin oma paki posti. Ilus suur kollane ümbrik oli ja kui nägin peal, et see on saadetud Tabiverest, venis mul suu kõrvuni, sest Tabiveres on meil ju väga tublid ja toredad Isetegijad.  Mõtlesin nüüd, et ohjeldan ennast ja sõidan kõige pealt koju ja siis avan paki.  Eh-eh, aga nagu tellitult tuli parasjagu rong ja ma pidin tõkkepuu taha seisma  jääma. JA mis te arvate, millega ma oma ega seal sisustasin?  ÕIGE! Kui ma paki lahti tegin lõi mulle kõige pealt vastu mõnus seebi lõhn, selle lõhna tekkitaja on pildidl paremal üleval nurgas.  Hakkasin siis asju välja võtma: müts, sall, kommid, aga kaugemale ma ei jõudnud, sest pidin uuesti sõitma hakkama.  Kogu hiilguses on pakk näha siin:    Lisaks eelpool loetule oli pakis veel väha kaunis juukselõks fimost (selle koha peal ma või eksida!) ja pärlitest ja veel pärlitest punutud sõrmus. See viimane on minu jaoks täiesti kõrgem pilotaa   Lisaks kaart toreda luuletusega ja rebasekutsikatega taskukalender.    Aitäh Sulle päkapikk SAKI!   Igal juhul on mul mütsi ja salli mure selleks aastaks murtud     Minu pakk peaks ka hiljemalt järgmise nädala lõpuks kohale jõudma.    Aga nädala alguses valmis mul müts emale:      Mulle täitsa hakkas see muster meeldima   Rohkem juttu leiab 8. novembri postitusest.